laion/Wikipedia-Exotic huggingface dataset:
Emmanuel de Mérode

Emmanuel de Mérode, ka prints Emmanuel de Mérode (sündinud 5. mail 1970) on Belgia päritolu Kongo Demokraatliku Vabariigi looduskaitsetegelane ja antropoloog. Ta on Aafrika vanima rahvuspargi – Virunga – direktor. Tuneesias Kartaagos sündinud ja lapsepõlve Keenias veetnud Belgia aristokraatlikust perekonnast pärit Emmanuel de Mérode lõpetas Londonis ülikooli ja kaitses doktoriväitekirja University College Londonis bioloogilise antropoloogia alal. Tema doktoritöö käsitles toidujulgeolekut ja illegaalset ulukilihaäri Kirde-Kongos (riigi nimetus oli siis Sair). Alates 2001. aastast töötab Mérode Virunga rahvuspargis, 2008. aastast on selle direktor. Ta elab rahvuspargi peakorteris Rumangabos, mis piirneb mägigorillade sektoriga. Talle allub 680 pargivahti, kelle töö on suures osas kaitsta pargi metsiku looduse elanikke, sealhulgas kriitilises seisundis populatsioone – mägigorillasid, elevante, okaapisid ja šimpanse. Mérode esimesi läbimurdeid oma töös oli vahendada kokkuleppe saavutamist Kongo valitsuse ja mässuliste liidri Laurent Nkunda vahel säästmaks mägigorillade sektorit käimasolevas kodusõjas ning lubada relvastatud pargivahtide pääsemist mässuliste kontrolli all olevale territooriumile. 15. aprillil 2014 sai Emmanuel de Mérode raskelt haavata tundmatute kurjategijate poolt Goma ja Rumangabo vahelisel maanteel. Teda tulistati mitu korda rindkeresse ja kõhtu, kuid ta jäi ellu ja suutis kohalike elanike abil sündmuskohalt lahkuda. Goma kohalikus haiglas tehti talle kiiresti operatsioon. Kongo ametivõimud uurisid juhtumit, kuid täit selgust ei saanud. Meedias esitati mitmeid versioone, sealhulgas viidati juhtumi võimalikule seosele Briti naftaettevõtte, kes üritas ebaseaduslikult teha rahvuspargi territooriumil naftaluuret. Pärast paranemist naasis Mérode Virunga rahvusparki 22. mail 2014, et jätkata direktori ametiülesannete täitmist. 2003. aastal abiellus Mérode Keenia paleoantropoloogi Louise Leakeyga. Neil on kaks last, kuid pere ei ela koos Virungas. Turvalisuskaalutlustel elab Louise koos lastega Keenias. Marc Languy (Editor), Emmanuel de Merode (Editor) (2009). Virunga:The Survival of Africa's First National Park, Lannoo Publishers. [1] Belgian Named New Warden of Troubled Gorilla Park Nathional Geographic Emmanuel de Mérode, le directeur du parc des Virunga, blessé dans une attaque lesoir.be If you like gorillas, you should probably see 'Virunga' Mother Nature Network TEDxWWF - Emmanuel De Merode: A Story of Conflict Renewal & Hope Video. youtube.com (inglise keeles)
Pico Viejo

Pico Viejo (ka Montaña Chahorra) on kihtvulkaan Hispaanias Tenerifel. Pico Viejo asub Teide vulkaani edelanõlval paari kilomeetri kaugusel tipust. Vulkaani geograafilised koordinaadid on 28° 15′ 43″ N, 16° 40′ 5″ W. Vulkaani kõrgus on 3135 meetrit ja see on Teide järel kõrguselt teine mägi Kanaari saartel. Pico Viejo purskas viimati 1798. aastal. Vulkaani kraatri läbimõõt on umbes 1 km ja sügavus üle 250 meetri. Pico Viejo ja Teide ümbruse hõlmab Teide rahvuspark. Pico Viejo Pico Viejo
Väimela mõisa Richterite kalmistu

Väimela mõisa Richterite kalmistu on kalmistu Põlva kihelkonnas Võrumaal, tänapäevase haldusjaotuse järgi Loosu külas Võru vallas Võru maakonnas. Kalmistu jääb Väimela mõisa südamest linnulennult 2,2 km kaugusele lõunaedelasse. Kalmistu rajati 1820. aasta paiku, kui mõisa valdajad olid Richterid. Kalmistule on väidetavalt maetud umbes 45 inimest, praegu on see jäetud maha ja rüüstatud. Väimela mõisa Loewenite kalmistu Põlva. - Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 254 Pärandkultuuri objekt: "Mõisnike surnuaed Tammemäel" (918:HAU:001) Eesti looduse infosüsteemis "Põlva". // Võrumaa. Maateaduslik, tulunduslik ja ajalooline kirjeldus. Eesti II. Tartu 1926. Lk 254 Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002 Alo Särg. "Väimela (Waimel, Alt-Waimel)". - Võrumaa mõisad ja mõisnikud. Argo. Tallinn 2011. Lk 91 ja 93 Pärandkultuuri objekt: "Mõisnike surnuaed Tammemäel" (918:HAU:001) Eesti looduse infosüsteemis
Samuel Huntington

Samuel Phillips Huntington (18. aprill 1927 – 24. detsember 2008) oli USA politoloog, Harvardi ülikooli professor. Huntingtoni tuntuimad tööd pärinevad rahvusvaheliste suhete alalt, nn tsivilisatsioonide kokkupõrke teemal. 1993. aastal avaldas ta ajakirjas Foreign Affairs mõjuka ja sageli tsiteeritud artikli "The Clash of Civilizations?", mis kontrasteerus teise mõjuka politoloogilise käsitlusega – Francis Fukuyama "ajaloo lõpu" kontseptsiooniga. Hiljem laiendas Huntington oma artikli raamatuks, mis ilmus 1996. Huntingtoni käsitluse pearõhk on kultuurierinevuste tähtsustamisel konfliktide allikana. "Tsivilisatsioonide kokkupõrge ja maailmakorra ümberkujundamine". Tartu: Fontes, 1999. ISBN 9985-9194-4-0 "Kultuur on tähtis" (koos Lawrence E. Harrisoniga). Pegasus 2002, ISBN 9985933745 Lawrence E. Harrison, Samuel P. Huntington "Kultuur on tähtis. Kuidas väärtushinnangud kujundavad inimarengut" Eesti Ekspress, 28. november 2002 Alo Raun. Suri maailma kaheksaks jaganud teadlane Postimees, 28. detsember 2008 Andres Herkel. Järelehüüe Huntingtonile, 28. detsember 2008 Heiki Suurkask. Tsivilisatsioonide kokkupõrke isa Samuel Huntington on surnud EPL, 29. detsember 2008 Priit Simson. Kas Huntington oli prohvet? EPL, 30. detsember 2008
United Launch Alliance

United Launch Alliance (ULA) on Lockheed Martin Space Sytemsi ja Boeing Defense, Space & Security ühisettevõte. ULA moodustati 2006. aasta detsembris, kui ühendati mõlema USA valitsusele rakettide üleslennutamise teenust osutava ettevõtte meeskonnad. Selle teenuse kasutajate hulka kuuluvad Ameerika Ühendriikide Kaitseministeerium, NASA ja teised USA valitsusasutused. ULA osutab lasti kosmosesse toimetamise teenuseid kolme ühekordselt kasutatava kanderaketisüsteemiga, milleks on Delta II, Delta IV ja Atlas V. Atlase ja Delta raketipered on kasutusel olnud juba enam kui 50 aasta jooksul. Nendega on maailmaruumi toimetatud mitmesugust lasti, sealhulgas meteoroloogia-, telekommunikatsiooni- ja militaarotstarbelisi tehiskaaslasi. Samuti on neid kasutatud teadusmissioonidel süvakosmosesse ja planeetidevahelistel uurimismissioonidel. ULA on ilmaruumi saatnud ka valitsusväliste organisatsioonide tehissatelliite. Lockheed Martin on säilitanud õiguse Atlasega kommertsteenuste osutamiseks. Boeingule kuuluvad samasugused õigused Delta osas. United Launch Alliance (www.ulalaunch.com). Quick facts. Vaadatud 15.10.2014 Justin Ray (23. november 2009). "Atlas 5 launches Intelsat communications satellite". Spaceflight Now. Originaali arhiivikoopia seisuga 16.10.2014. Vaadatud 16.10.2014.
Diplomitöö

Diplomitöö on kõrgkooli või tehnikumi lõpetaja tehtud lõputöö. Diplomitöö tegijat või kaitsjat nimetatakse diplomandiks. lõputöö bakalaureusetöö magistritöö doktoritöö dissertatsioon
Õppekeel

Õppekeel on keel, milles toimub põhiosa õppest. Eestis kasutatakse õppekeelena peamiselt eesti keelt, vähem vene keelt. Eesti ajaloos on õppekeelena kasutusel olnud ka nt saksa keel. Autorite kollektiiv, 2014. Hariduse ja kasvatuse sõnaraamat. Eesti Keele Sihtasutus. Lk 483
Aeglane valss

Aeglane valss ehk inglise valss on võistlustantsude hulgas olev valss, mille tempo on 28–30 takti minutis. Aeglaseks valsiks kutsutakse seda võrdlusena viini valsiga, mis on poole kiirem. Tants arendati välja 1920. aastate Inglismaal seltskonnatantsuna. Aeglast valssi õpetatakse Eestis tavaliselt juba esimeste tantsude seas, sest kuna tempo on aeglane, on neid samme lihtne õppida. Mõned tantsuõpetajad peavad seda tantsu ka standardtantsude aluseks. Tantsuvõistlustel on aeglane valss tavaliselt kavas esimesena.
Litsentsiaat

Litsentsiaat (inglise keeles licentiate) on isik, kes on omandanud vastava akadeemilise kraadi (litsentsiaadikraadi). Litsentsiaadikraadi antakse näiteks Soomes ja Rootsis.
Alaealiste koloonia

Alaealiste koloonia on kinnipidamiskoht, kus hoitakse alaealisi õigusrikkujaid. Eestis oli enne Teist maailmasõda alaealiste koloonia nt Harku mõisahoones. miilitsa lastetuba (nõukogude ajal) Autorite kollektiiv, 2014. Hariduse ja kasvatuse sõnaraamat. Eesti Keele Sihtasutus. Lk 34
Aachen-Mitte

Aachen-Mitte on üks Aacheni seitsmest linnarajoonist. See asub Aacheni keskel. Geograafilised koordinaadid on 50°46′ 30″ N, 6°5′3″ E. Elanike arv 31. detsembril 2013 oli 161 337, 2012. aastal 159 889 2005. aastal oli elanike arv 168 513, 2009. aastal 156 538. Aachen-Mitte on ülekaalukalt kõige suurema elanike arvuga Aacheni linnaosa. Sihtnumbrid on 52062, 52064, 52066, 52068 ja 52070, suunakood 0241. Kõrgus merepinnast on umbes 170 m. Aachen-Mittes on 15 mitteformaalset linnaosa: Beverau Bildchen Burtscheid Forst Frankenberg Grüne Eiche Hörn Lintert Pontviertel Preuswald Ronheide Rothe Erde Stadtmitte Steinebrück West Statistilised linnaosad on: 10 Markt 13 Theater 14 Lindenplatz 15 St. Jakob 16 Westpark 17 Hanbruch 18 Hörn 21 Ponttor 22 Hansemannplatz 23 Soers 24 Jülicher Straße 25 Kalkofen 31 Kaiserplatz 32 Adalbertsteinweg 33 Panneschopp 34 Rothe Erde 35 Trierer Straße 36 Frankenberg 37 Forst 41 Beverau 42 Burtscheid Kurgarten 43 Burtscheid Abtei 46 Burtscheid Steinebrück 47 Marschiertor 48 Hangeweiher Vaatamisväärsuste seas on: Aacheni toomkirik Aacheni raekoda Aacheni vanalinn Pontviertel, Pontstraße, Aacheni linnamüüri värav Ponttor Jalgpallistaadion Tivoli Frankenbergi linnus Burtscheidi klooster Aacheni linnaaed Lousberg, mägi Elisenbrunnen, kuumaveeallikas Suermondti-Ludwigi muuseum Aachen-Mittes on ka linna peamine teater ning väljakud Hansemannplatz, Kaiserplatz ja Lindenplatz. http://www.aachen.de/DE/stadt_buerger/aachen_profil/statistische_daten/bevoelkerungsstand/index.html aachen.de, Bevölkerungsstand
BCX4430

Siin tutvustatakse ravimit või ravimeetodit, kuid kirjutatu pole arstlik nõuanne ja see ei asenda arsti konsultatsiooni. Vikipeedia ei vastuta iseravimise tagajärgede eest. BCX4430 on firma BioCryst Pharmaceuticals poolt välja töötatud eksperimentaalne antiviraalse toimega suukaudselt manustatav ravim. IUPAC nimetus: (2S,3S,4R,5R)-2-(4-amino-5H-pyrrolo[3,2-d]pyrimidin-7-yl)-5-(hydroxymethyl)pyrrolidine-3,4-diol. CAS-i registreerimisnumber on 222631-44-9. PubChemi number on : CID 69211190. Farmakoterapeutiline rühm : määratlemata, ATC-kood on määratlemata (ravim on registreerimata). Sünonüümid: SureCN4838048, BCX4430, BCX 4430, BCX-4430, 2-(4-Amino-5H-pyrrolo(3,2-d)pyrimidin-7-yl)-5-(hydroxymethyl)pyrrolidine-3,4-diol, 222631-44-9. Esialgselt oli ravim näidustatud C-hepatiidi raviks, kuid hiljem arendati võimalikuks ravimiks, kuna katsed näriliste ja ahvidega loeti õnnestunuks, filoviiruste nakkuste, nagu Ebola viirus ja Marburgi viirus, raviks inimestel. Katsetes on BCX4430 on viirustevastast toimet avaldanud ka bunya-, arena-, paramükso-, koroona- ja flaviviirustele.  Pikemalt artiklis Ebola viirushaigus BCX4430 kasutamist osadel primaatidel (v.a inimesed) võidakse pidada eksperimentaalseks Ebola viirushaiguse ravimiks. See ravim on saanud loa 1.faasi kliinilisteks ravimiuuringuteks (inimkatseteks). brintsidofoviir favipiraviir Travis K. Warren, Jay Wells, Rekha G. Panchal, Kelly S. Stuthman, Nicole L. Garza, Sean A. Van Tongeren, Lian Dong, Cary J. Retterer, Brett P. Eaton, Gianluca Pegoraro, Shelley Honnold, Shanta Bantia, Pravin Kotian, Xilin Chen, Brian R. Taubenheim, Lisa S. Welch, Dena M. Minning, Yarlagadda S. Babu, William P. Sheridan & Sina Bavari, Protection against filovirus diseases by a novel broad-spectrum nucleoside analogue BCX4430, Nature 508, 402–405 (17. Aprill 2014) doi:10.1038/nature13027, 2. märts 2014, veebiversioon (vaadatud 10.08.2014) (inglise keeles) WNCN Staff (18. september 2014). "BioCryst receives additional money to ramp development of Ebola drug". WNCN (inglise). Vaadatud 15.10.2014. Sissekanne PubChemis Forbes, BioCryst to Launch NHP Ebola Drug Safety, Efficacy Studies 'Within Weeks', 29. august 2014, veebiversioon (vaadatud 15.10.2014) (inglise keeles) Science Daily, US Army Medical Research Institute of Infectious Diseases, Novel drug treatment protects primates from deadly Marburg virus, 4. märts 2014, veebiversioon (vaadatud 15.10.2014) (inglise keeles) Selles artiklis on kasutatud ingliskeelset artiklit en:BCX4430 seisuga 15.10.2014.
Mikrofibrill

Mikrofibrill on glükoproteiinidest ja tselluloosist koosnev väga peen fibrill ehk kiud. Taimedes on mikrofibrillid taimerakkude primaarkesta osa. Taimede rakukesta mitsellid moodustavad elastseid niidikujulisi kimpe – mikrofibrille, mille läbimõõt on 10–30 nanomeetri ja pikkus mõni mikromeeter. Üks peamisi taimekesta koostisosi on tselluloos. Tselluloos on polümeer, mis on kokku pandud glükoosijääkidest. Tselluloosimolekulid on mikrofibrillides omavahel ühendatud vesiniksildadega. Kõrgematel taimedel sisaldavad mikrofibrillid ka hemitselluloosi. Mikrofibrillid asetsevad raku esikestas ebakorrapäraselt (isotroopselt), raku teiskestas aga üksteise suhtes kindlas suunas (anisotroopselt), harilikult paralleelselt. Mikrofibrillid omakorda moodustavad umbes 250 nanomeetrise läbimõõduga fibrille. Lynne H. Thomas, V. T. (2013, January). Structure of Cellulose Microfibrils in Primary Cell Walls from Collenchyma. Plant Physiology, 161, 465–476. Retrieved from www.plantphysiol.org Miidla, H. (1984). Taimefüsioloogia õpik kõrgkoolidele. Tallinn: Valgus. Lk 78–79.
Eugene Nida

Eugene A. Nida (11. november 1914 – 25. august 2011) oli USA keeleteadlane, kultuuriantropoloog ja semiootik. Ta oli praegusaegse tõlketeaduse rajajaid ja suurkujusid. Eugene Albert Nida sündis Oklahoma Citys USAs. Ta lõpetas 1936. aastal California Ülikooli, kus ta õppis kreeka ja ladina keelt. 1939. aastal sai Nida magistrikraadi Lõuna-California ülikoolis. Oma doktorikraadi sai Nida Michigani Ülikoolis 1943. aastal ja tema doktoritöö pealkiri oli “A synopsis of English syntax”. 1943. aastal sai Nida vaimuliku tiitli ja abiellus oma esimese naise Althea Lucille Sprague’iga. Eugene Nida suri Madridis 96-aastaselt. Aastatel 1943–1984 töötas Nida tõlkeprogrammi juhina Ameerika Piibliseltsis (American Bible Society). Kuna Nida arvates olid varasemad Piibli tõlked kohmakad, pühendas ta suure osa oma karjäärist uute tõlkijate väljaõpetamisele. Ta töötas välja tõlkijate õpetamise meetodi, mis mõjutab siiani nii vaimulike kui ka ilmalike tekstide tõlkimist. Eugene Nida oli üks juhtivaid tõlketeadlasi ja keeleteadlasi. Ta andis tõlketeooriasse suure panuse, sest võttis kasutusele formaalse ja dünaamilise ekvivalentsi mõisted. Formaalset ekvivalentsi pidas Nida oluliseks siis, kui tõlketekstis soovitakse edasi anda originaaltekstile võimalikult sarnane sõnastus ja struktuur. Dünaamilise ekvivalentsi puhul ei olnud Nida jaoks oluline originaalteksti vorm, vaid see, et selle sõnumit antaks sihtkeeles edasi võimalikult loomulikult. Linguistic Interludes - (Glendale, CA: Summer Institute of Linguistics, 1944 (Täiendatud trükk 1947)) The Bible Translator - (Nida loodud ja toimetatud ajakiri alates 1949) Morphology: The Descriptive Analysis of Words - (Univ. of Michigan Press, 2nd ed. 1949) Message and Mission - (Harper, 1960) Customs, Culture and Christianity - (Tyndale Press, 1963) Toward a Science of Translating - (Brill, 1964) Religion Across Cultures - (Harper, 1968) The Theory and Practice of Translation - (Brill, 1969, koos C. R. Taberiga) A Componential Analysis of Meaning – (De Gruyter; Approaches to Semiotics col. 57) Understanding Latin Americans: With Special Reference to Religious Values and Movements - (William Carey Library, 1974) Language Structure and Translation: Essays - (Stanford University Press, 1975) From One Language to Another - (Nelson, 1986, Koos Jan de Waardiga) The Greek-English Lexicon of the New Testament Based on Semantic Domains - (UBS, 1988, koos Johannes P. Louw’ga) Contexts in Translating - (John Benjamins Publishing Company, 2002) Philip C. Stine. "Eugene A. Nida: Theoretician of Translation". Langendoen, D. Terence 2013. Eugene Albert Nida. – Language 89, 1, 163–169. Margalit Fox (3. september 2011). "Rev. Eugene A. Nida, Who Spurred a Babel of Bibles, Is Dead at 96". The New York Times. Panou, Despoina 2013. Equivalence in translation theories: A critical evaluation. – Theory and Practice in Language Studies 3, 1, 1–6.
Gaid

Gaid osaleb ülemaailmses skaudiliikumises. Eestis kuuluvad gaidid Eesti Gaidide Liitu. Eestis nimetatakse 7–9-aastast gaidi sõnaga hellake või hunduke . Eesti Gaidide Liit Eesti skaudiliikumine Skaut Autorite kollektiiv, 2014. Hariduse ja kasvatuse sõnaraamat. Eesti Keele Sihtasutus. Lk 117 http://www.gaidid.ee
Oktoobrilaps

Oktoobrilapsed (vene keeles октябрята, ainsuses октябрёнок) olid Nõukogude Liidus kooli pioneerimaleva juures tegutsenud, rühmadesse koondatud 7–9-aastased lapsed, keda pioneeride või kommunistlike noorte seast valitud juhtide suunamisel valmistati ette astuma Üleliidulisse V. I. Lenini nimelisse Pioneeriorganisatsiooni. Nimetus pärineb aastatest 1923–1924, mil Moskvas tekkisid esimesed lasterühmad, kuhu võeti 6–7-aastaseid lapsi, kes olid sündinud Suure Sotsialistliku Oktoobrirevolutsiooni aastal 1917. Oktoobrilaste rühmad moodustati koolide algklassides ja need tegutsesid kuni oktoobrilaste pioneeriks astumiseni ja pioneerirühmade moodustamiseni. Üheksa-aastaselt, kui lapsed olid koolis juba 3. klassis, astusid nad Üleliidulisse V. I. Lenini nimelisse Pioneeriorganisatsiooni, mida juhtis Nõukogude Liidu Kommunistliku Partei ülesandel Üleliiduline Leninlik Kommunistlik Noorsooühing. Oktoobrilapseks vastuvõtmisel anti igale lapsele oktoobrilapse rinnamärk – punane viisnurk Lenini lapsepõlveportreega. Oktoobrilaste rühm, mille moodustas kooliklass, koosnes allüksustest, mida nimetati tähekesteks (звёздочки). Sealt pärineb ka Nõukogude Eesti lasteajakirja Täheke nimetus. Iga täheke koosnes viiest lapsest ja seda juhtis pioneerirühmast valitud pioneer. Oktoobrilaste tegevus kulges õpetajate ja pioneeride juhtimisel peamiselt mängulises vormis.[viide?]
Loeng

Loeng (ladina lectio 'lugemine') on suuline ettekanne eesmärgiga edastada infot või õpetada inimestele mingit kindlat ainet, nt ülikoolis. Keskaja ülikoolides oli loeng üks peamisi meetodeid üliõpilastele materjali edastamiseks ja oli tihedalt seotud disputatsiooniga. Loengus luges õpetaja (magister) ette kanoolist teksti ja selgitas seda lõikude kaupa. Kuulajad jälgisid teksti oma koopiatelt ning tegid märkmeid. Kuna käsikirjalised tekstid olid kallid, siis mõnikord toimusid ka nn dikteerimisloengud (pronunciare), mille käigus üliõpilased kirjutasid materjali lihtsalt endale loengute tarbeks ümber. Loengu peamine ülesanne oli aga selgitus ja kommentaar. Loengud olid keskaegsetes ülikoolides üldiselt jaotatud korralisteks (ordinaria) ja erakorraliseks (extraordinaria), reeglina peeti ühte tüüpi loenguid hommikuti ja teist pärastlõunal. Loengu peamiseks funktsiooniks oli tutvustada õpilastele materjali ja tagada selle mõistmise kandumine ühest põlvkonnast teise, seevastu disputatsioon oli seotud omandatud materjali rakendamisega. õppetund Ridder-Symoens, Hilde de (1991). A history of the university in Europe, Volume 1, Universities in the Middle Ages. Cambridge: Cambridge University Press. Lk 232-233. ISBN 978-0-511-59950-7 978-0-521-36105-7 978-0-521-54113-8. {{cite book}}: kontrolli parameetri |isbn= väärtust: pikkust (juhend)
Bahmutivka

Bahmutivka on küla Ukrainas Luhanski oblastis Novoaidari rajoonis, umbes 50 km kaugusel Luhanskist loodes. Bahmutivka asutati 1689. aastal. Asula kõrgus merepinnast on 44 meetrit. 2001. aasta rahvaloenduse andmeil elas Bahmutivkas 1182 inimest, kellest 6,68% emakeeleks oli ukraina keel, 93,23% emakeeleks vene keel,asustustihedus 288 inimest ruutkilomeetri kohta. "Розподіл населення за рідною мовою на ukrcensus.gov.ua". Originaali arhiivikoopia seisuga 31. juuli 2014. Vaadatud 15. oktoobril 2014. 15. oktoober 2014. Infovastupanu. Бойцы АТО попали в плен в боях под Бахмутовкой (vene keeles) 15. oktoober 2014. Korrespondent.net. Бої під Бахмутівкою вивели з ладу два блоки Луганської ТЕС (ukraina keeles) 17. oktoober 2014. Liga Novosti. Ситуация в районе Бахмутовки спокойная, боев не было - СНБО (vene keeles) 19. oktoober 2014. Dialog.ua. СМИ: Под Бахмуткой идут бои, подкрепления бойцам АТО нет (vene keeles)
Valeri Karpov

Valeri Karpov (5. august 1971 Tšeljabinsk – 10. oktoober 2014 Tšeljabinsk) oli vene jäähokimängija, parem ääreründaja. Valeri Karpov tuli Venemaa jäähokikoondise koosseisus 1993. aastal maailmameistriks ja võitis 2002. aasta jäähoki maailmameistrivõistlustel hõbemedali. Ta mängis ka mitmes Venemaa klubis ja NHL-i klubis Might Ducks of Anaheim. Valeri Karpov hockeydb.com lehel
Uue-Suislepa mõisa kalmistu

Uue-Suislepa mõisa kalmistu on kalmistu Tarvastu kihelkonnas Viljandimaal, tänapäevase haldusjaotuse järgi Suislepa külas Viljandi vallas Viljandi maakonnas. Kalmistu jääb Uue-Suislepa mõisa südamest linnulennult umbes 0,25 km kaugusele idakirdesse. Kalmistu rajasid mõisa tollased omanikud Krüdenerid millalgi 19. sajandil, tõenäoliselt Moritz Reinhold von Krüdeneri poolt 19. sajandi II veerandil, sest tema võttis mõisas ette olulisi muudatusi. Kalmistut ümbritseb piirdemüür, seal paikneb väike kabel. Kalmistule maetute üldarv pole teada, praegu on see jäetud maha ja rüüstatud ning piirdemüürist ja kabelist on säilinud vähesed varemed. 1858 – Moritz Reinhold von Krüdener (1783–1858) 1866 – Theodor von Krüdener (1808–1866) Taavi Pae. Eesti kalmistute kujunemine ja paiknemise seaduspärasused. Magistritöö. Tartu 2002 Pärandkultuuri objekt: "Suislepa mõisnike von Kreudeneride matmiskoht" (797:HAU:001) Eesti looduse infosüsteemis
Olga Medvedtseva

Olga Medvedtseva (neiupõlvenimi Põljova; sündinud 7. juulil 1975 Krasnojarskis) on Venemaa laskesuusataja. Olümpiavõitja (2002) ja kuuekordne maailmameister. Lisaks teatesõidus saavutatud tiitlitele on Olga Medvedtseva maailmameister ka individuaaldistantsil (2004). 2002 Salt Lake Citys olümpiavõitja 10 km jälitussõidus pronksmedal 4×7,5 km teatesõidus 2010 Vancouveris olümpiavõitja 4×6 km teatesõidus 2000 Oslos maailmameister 4×7,5 km teatesõidus 2001 Pokljukas maailmameister 4×7,5 km teatesõidus 2004 Oberhofis maailmameister 15 km tavadistantsil hõbemedal 4×7,5 km teatesõidus 2005 Hochfilzenis/ Hantõ-Mansiiskis maailmameister 4×7,5 km teatesõidus maailmameister 3×6 km segateatesõidus pronksmedal 12,5 km ühisstardiga sõidus 2009 Pyeongchangis maailmameister 4×6 km teatesõidus Torino 2006. aasta taliolümpiamängudel 15 km pikkusel distantsil hõbemedali võitnud Olga Põljova põrus dopingukontrollis. 16. veebruaril 2006 kinnitas Rahvusvaheline Olümpiakomitee, et Põljova mõlemad dopinguproovid osutusid positiivseks. Ta eemaldati mängudelt ning medal võeti ära. Seega sai venelanna Svetlana Išmuratova järel hõbemedali sakslanna Martina Glagow ja pronksi teine venelanna Albina Ahhatova. Olga Medvedtseva on 163 pikk ja kaalub 55 kg.
Vana-Piigaste mõisa kalmistu

Vana-Piigaste mõisa kalmistu on kalmistu Kanepi kihelkonnas Võrumaal, tänapäevase haldusjaotuse järgi Piigaste külas Kanepi vallas Põlva maakonnas. Kalmistu rajasid mõisa tollased omanikud Pfeifferid millalgi 19. sajandil. Kalmistu jääb Vana-Piigaste mõisa südamest linnulennult umbes 600 meetri kaugusele kirdesse. Kalmistule maetute üldarv pole teada, praegu on see jäetud maha ja rüüstatud ning säilinud on üksikuid hauatähiste osi. Kanepi. - "Võrumaa. Maateaduslik, tulunduslik ja ajalooline kirjeldus". Eesti II. Tartu 1926. Lk 195 Taavi Pae. "Eesti kalmistute kujunemine ja paiknemise seaduspärasused". // Magistritöö Tartu Ülikooli Geograafia Instituudis. Tartu 2002 Alo Särg. "Vana-Piigaste, varem Pulmetz (Alt-Pigast)". - Põlvamaa mõisad ja mõisnikud. Argo. Tallinn 2013. Lk 87-88 Pärandkultuuri objekt: "von Pfeifferite kalmistu Kullamäel" (354:HAT:001) Eesti looduse infosüsteemis Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Smile

Smile on mitmetähenduslik sõna: Smile, küla Ukrainas Luhanski oblastis Slovjanoserbski rajoonis Smile, küla Ukrainas Sumõ oblastis Romnõ rajoonis Smile, ansambel "Smile", Lily Alleni singel "Smile", The Beach Boysi album